Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: 1. számú melléklet a 10/2001. (III. 27.) MeHVM rendelethez
Paragraph Index: 357

2. Függelék Az SHS-sel jelölt szolgáltatások leírása és az SHS-t követő előfizetői szám felépítése 2F1. Osztott díjas szolgáltatás (SHS=40) Igénybevételével lehetőség nyílik közcélú távbeszélő-hálózatból vagy közcélú mobil rádiótelefon-hálózatból valamely tartalom szolgáltató vagy előfizető elérésére. A szolgáltatás igénybevételéért a hívó előfizető előre meghatározott díjat fizet, függetlenül a hívó előfizető és a tartalomszolgáltató földrajzi helyzetétől, illetve attól, hogy mely kiinduló és 2001/35. szám végződő hálózathoz kapcsolódnak. A hívás földrajzi alapon meghatározott teljes díja és a hívó által fizetett díj közti különbséget a hívott fél fizeti. Jelenleg csak egyetlen megosztás létezik, mely szerint a hívó előfizető minden esetben az érvényes helyi díjat fizeti. Az SHS=40 szolgáltatás- vagy hálózatkijelölő számot követő előfizetői szám hossza 6 számjegy. Az előfizetői szám felépítése: abc def ahol: az első egy vagy két számjegy a távközlési szolgáltatót jelöli, melyek kérésére a hatóság a számmezőket lekötötte, a további számjegyek a tartalomszolgáltatót vagy előfizetőt azonosítják, és ezeket a távközlési szolgáltató jelöli ki. 2F2. Informatikai szolgáltatás (SHS=41) Alkalmazásával lehetőség nyílik a közcélú távbeszélő-, illetve a közcélú mobil rádiótelefon-hálózatból az informatikai szolgáltatások elérésére. A már bevezetett informatikai szolgáltatások: EDI (Electronic Data Interchange) X.400-as elektronikus üzenetkezelés és az ISDN videokonferencia Az SHS=41 szolgáltatás- vagy hálózatkijelölő számot követő előfizetői szám hossza 6 számjegy. Az előfizetői szám felépítése: abc def, ahol: az előfizetői szám 1. és 2. számjegye a díjkategóriát és a szolgáltatót egyaránt kijelöli, az előfizetői szám 3., 4., 5. és 6. számjegye az informatikai szolgálat szolgáltatás-hozzáférési pontjait határozza meg. Az ab számjegyeket a szolgáltató kérésére a hatóság jelöli ki, az igények beérkezésének sorrendjében. A cdef számjegyeket a szolgáltató jelöli ki. 2F3. Internet hozzáférési szolgáltatás (SHS=51) Egységes számozási megoldást biztosít a közcélú kapcsolt távbeszélő- és a közcélú mobil rádiótelefon-hálózatokból Internet szolgáltató(k) elérésére.

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes